钦定古今图书集成/明伦汇编/氏族典/第057卷 > 徐善
## 钦定古今图书集成/明伦汇编/氏族典/第057卷 > 徐善

按《十国春秋》，吴徐善，洪州人也。秦裴拔洪州，善有女
弟擅殊色，为军校所得，强纳币焉，已竟挟之去。善诣
广陵白其事。是时烈祖府庭甚严，布衣游士，经岁不
得一见。而善始至白沙，烈祖夜梦神告曰：“江西秀才
徐善见公，今在白沙逆旅矣。其人良士也，且有情，事
未申，宜厚遇之。”烈祖旦即遣骑迎善，既至，礼遇优渥。
因具述女弟被掠状。烈祖命购赎归善。歙州刺史陶
雅闻而异之，辟善为从事。高祖时官中书舍人。